Νίκος Περσίδης

Ο Νικόλαος Περσίδης (8 Σεπτεμβρίου 1995, Χαλκίδα) είναι Έλληνας επαγγελματίας καλαθοσφαιριστής, ο οποίος αγωνίζεται ως σμολ φόργουορντ για τον Π.Α.Ο.Κ. Θεσσαλονίκη

 Επαγγελματική σταδιοδρομία 
Ο Περσίδης ξεκίνησε την επαγγελματική του πορεία, ενώ ήταν ακόμη σπουδαστής, το 2011, στον ελληνικό σύλλογο ΑΓΕ Χαλκίδας. Το 2013, ο προπονητής του Ικάρου Χαλκίδας Γεώργιος Καλαφατάκης, τον επέλεξε για να πάει στην ομάδα εκείνη τη χρονιά. Την περίοδο εκείνη ο σύλλογος έπαιζε στη Χαλκίδα, αντί για την κανονική του έδρα την Καλλιθέα. Στη συνέχεια, πέρασε μία χρονιά με το Ψυχικό. Ακολούθως, έπαιξε με το Παγκράτι και τον Ιωνικό Νικαίας. Με τον Ιωνικό Νικαίας άρχισε να παίρνει μεγάλο χρόνο συμμετοχής.

Για την περίοδο 2017–18, ο Περσίδης μεταπήδησε στον Εθνικό Πειραιώς, τον οποίο βοήθησε να οδηγήσει στα πλέι οφ της Α2 Κατηγορίας. Κατά τη διάρκεια αυτής της χρονιάς, εμφανίστηκε σε 32 αγώνες και είχε μέσο όρο 5,6 πόντους και 4,3 ριμπάουντ, σε 18 λεπτά που έπαιξε ανά παιχνίδι. Την επόμενη χρονιά αγωνίστηκε με τον Διαγόρα Δρυοπιδέων στην Α2 Κατηγορία. Με τον Διαγόρα εμφανίστηκε σε 29 αγώνες και είχε μέσο όρο 6,2 πόντους και 4 ριμπάουντ, σε 16,5 λεπτά συμμετοχής ανά παιχνίδι.

Η εμφάνιση του Περσίδη με τον Διαγόρα έγινε αντιληπτή από το προπονητικό και σκάουτινγκ επιτελείο του Παναθηναϊκού. Τελικά, εντάχθηκε στους «πρασίνους» το καλοκαίρι του 2019. Είχε υπογραφεί κατά κύριο λόγο από την ομάδα για να χρησιμοποιηθεί ως βοηθητικός παίκτης, μαζί με τον Κώστα Παπαδάκη, ο οποίος είχε επίσης μία παρόμοια θέση στην ομάδα.

Στις 26 Δεκεμβρίου 2020, ο Περσίδης μετεγράφη στο Λαύριο για το υπόλοιπο της χρονιάς.  Στην κανονική διάρκεια του πρωταθλήματος και τα play offs είχε 1.38 πόντους μέσο όρο και 1 ριμπάουντ σε 7.53 λεπτά συμμετοχής. Στις 24 Ιουλίου 2021, ανανέωσε με την ομάδα της λαυρεωτικής. Τη σεζόν 2021-22, είχε κατά μ.ο. 4.48 πόντους και 2.5 ριμπάουντ, ανά αγώνα, καταγράφοντας 48.9% ευστοχία στα τρίποντα.

Στις 13 Ιουλίου 2022, ανακοινώθηκε από την ομάδα της Α.Ε.Κ. έως το τέλος της αγωνιστικής περιόδου 2022-23. Στις 15 Δεκεμβρίου 2022, αποτέλεσε παρελθόν από την ομάδα έχοντας αγωνιστεί σε 7 αγώνες Πρωταθλήματος με 2.57 πόντους μέσο όρο σε 8.43 λεπτά συμμετοχή, ενώ, στο Τσάμπιονς Λιγκ σε 4 αγώνες είχε 1.5 πόντο μέσο όρο σε 8.7 λεπτά συμμετοχής.

Στις 17 Δεκεμβρίου 2022, ανακοινώθηκε από την ομάδα του Περιστερίου μέχρι το τέλος της αγωνιστικής περιόδου 2022-2023.

Στις 4 Ιουλίου 2023, υπέγραψε διετές συμβόλαιο συνεργασίας με τον Άρη Θεσσαλονίκης. Τη σεζόν 2023-24, σε 27 παιχνίδια ελληνικού πρωταθλήματος είχε 1.9 πόντους και 1.2 ριμπάουντ (με 9 λεπτά κατά μέσο όρο σε κάθε παιχνίδι), ενώ συμμετείχε και σε 13 παιχνίδια του EuroCup έχοντας 1.5 πόντους και 1 ριμπάουντ.

Στις 12 Ιουλίου 2024, συμφώνησε με την ομάδα του Π.Α.Ο.Κ. για τη σεζόν 2024-25. Στις 4 Ιουλίου 2025, ανανέωσε το συμβόλαιό του για ακόμα μία χρονιά.

 Εθνική ομάδα 
Ο Περσίδης επιλέχθηκε στην ελληνική εθνική ομάδα 3Χ3 για τους Μεσογειακούς Αγώνες 2018, που πραγματοποιήθηκαν στην Ταραγόνα της Ισπανίας.

 Τίτλοι 

 Συλλογικοί 

 Παναθηναϊκός 

 Πρωτάθλημα Ελλάδας: (2020)

 Παραπομπές 

 Εξωτερικοί σύνδεσμοι 
 Προφίλ στο Eurobasket.com
 Προφίλ στην Α1 ΕΣΑΚΕ
 Προφίλ στην ΚΑΕ Παναθηναϊκός 


Κατηγορία:Έλληνες καλαθοσφαιριστές
Κατηγορία:Σμολ φόργουορντ
Κατηγορία:Καλαθοσφαιριστές Α.Γ.Ε. Χαλκίδας
Κατηγορία:Καλαθοσφαιριστές Ικάρου Καλλιθέας
Κατηγορία:Καλαθοσφαιριστές Α.Ε. Ψυχικού
Κατηγορία:Καλαθοσφαιριστές Α2 Εθνικής Ελλάδας
Κατηγορία:Καλαθοσφαιριστές Παγκρατίου
Κατηγορία:Καλαθοσφαιριστές Ιωνικού Νίκαιας
Κατηγορία:Καλαθοσφαιριστές Εθνικού Πειραιώς
Κατηγορία:Καλαθοσφαιριστές Διαγόρα Δρυοπιδέων
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Λαυρίου
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΠΑΟΚ